અમરેલી નગરપાલીકામાં કોંગ્રેસના વર્તમાન અને બળવાખોર સભ્‍યો વચ્‍ચે જનરલ બોર્ડની મીટીંગમાંસામસામી શામ્‍દિક ટપાટપી અને મારામારીમાં બંને પક્ષે સામસામી ફરિયાદો નોંધાવેલ છે. એક પક્ષે પાલીકાના પ્રમુખ જયંતિભાઈ રાણવા દ્વારા સભામાં દબંગાઈથી લુખ્‍ખાગીરી અને દાદાગીરી કરી જ્ઞાતિ પ્રત્‍યે હડધુત કરી હુમલો કરી સરકારી કામમાં રૂકાવટ કરી મારી નાખવા ધમકી આપી સંદીપ ધાનાણી, હંસાબેન જોષી, પતાંજલ કાબરીયા, ઈકબાલભાઈ બીલખીયા, માધવીબેન જોષી, ચંદ્રિકાબેન સોળીયા, પ્રકાશભાઈ લાખાણી, નાનભાઈ બીલખીયાએ પાલીકાની 5 થી 7 ખુરશીઓ તથા ટેબલ તોડી સરકારી મિલકતને રૂ. 10 હજારનું નુકશાન કર્યાનું અમરેલી સીટી પોલીસ મથકમાં ફરિયાદ નોંધાવી છે. જયારે સામાપક્ષે બાલુબેન દિનેશભાઈ પરમાર દ્વારા જયશ્રીબેન ડાબસરા, અલ્‍કાબેન ગોંડલીયા, પદમાબેન ગોસાઈ, નટુભાઈ સોજીત્રા, હિરેનભાઈ સોજીત્રા, પંકજભાઈ રાઠોડ, મૌલીકભાઈ ઉપાઘ્‍યાય, શકીલબાપુ સૈયદ, પ્રકાશભાઈ કાબરીયા, માધવીબેન જાની અને ચીફ ઓફીસર સામે ગાળો બોલી ખુરશી વડે માર મારી બાલુબેન તેમજ રમેશભાઈ ભાભરને જ્ઞાતિ પ્રત્‍યે હડધુત કરી મહીલા બહેનોએ કપડા ફાડી નાંખ્‍યાની અમરેલી સીટી પોલીસ મથકમાં ફરિયાદ નોંધાવી છે.